Lav et referat af nedenstående tekst:

Tekst:
En mand fra Aarhus overlever, efter at han mandag aften blev såret af et farligt knivstik i halsen ved et pizzeria i Nykøbing Mors. Sådan lyder meldingen fra lokalpolitiet i Thisted tirsdag morgen om sagen, hvor den 28-årige i første omgang var i livsfare. Han blev bragt til Skejby Sygehus, hvor det altså lykkedes for lægerne at bringe ham ud af farezonen. Både den 28-årige og hans kammerat på 22 år var af en eller anden grund kommet i klammeri med lokale unge ved pizzeriaet i Grønnegade i Nykøbing. - De kendte ikke hinanden i forvejen, siger lederen af efterforskningen, Andreas Søgaard, fra lokalpolitiet i Thisted. Politiet mener at have styr på, hvad der udløste de lokales knivangreb mod de to andre, der begge er fra Aarhus. Men indtil videre ønsker Andreas Søgaard ikke at dele sin viden med offentligheden. Hans begrundelse er, at en anklager vil bede om dørlukning af hensyn til efterforskningen ved et grundlovsforhør senere tirsdag i Retten i Holstebro. Oprindeligt havde politiet anholdt tre mænd i sagen, men den ene er blevet løsladt. To mænd på henholdsvis 25 og 24 år sigtes for at ville dræbe de to fra Aarhus. Under afhøringer har den ene erkendt, at han førte kniven. Begge mænd fra Aarhus blev såret, men ikke nær så alvorligt som den ældre, der blev stukket i halsen.

Referat:
To mænd fra Nykøbing Mors sigtes for farligt knivangreb ved pizzeria.